123.57 ORDNI DWAR EŻENZJONI MILL-ĦLAS TA’ TAXXA DOPPJA FUQ L-INCOME MAR-REPUBBLIKA GĦARBIJA TA’ L-EĠITTU L-Avviż Legali 205 ta’ l-2001. L-Avviż Legali 205 ta’ l-2001. 1. Titolu. It-titolu ta’ dan l-ordni hu Ordni dwar Ħelsien minn Taxxa Doppja (Taxxi fuq l-Income) (Ir-Repubblika Għarbija ta’ l-Eġittu). 2. Arranġamenti jkollhom effett. B’dan qiegħed jiġi dikjara t- (a) illi l-arranġamenti speċifikati fil-Ftehim muri fl-Iskeda li tinsab ma’ dan l-ordni saru mar-Repubblika Għarbija ta’ l-Eġittu sabiex jagħtu ħelsien minn taxxa doppja dwar it-taxxi li ġejjin imposti bil-liġijiet tar-Repubblika Għarbija ta’ l-Eġittu: (i) it-taxxa fuq l-income miksuba minn proprjetà immobbli (inkluż it-taxxa fuq l-art agrikola u t-taxxa fuq il-bini); (ii) it-taxxa unifikata fuq l-income ta’ individwi; (iii) it-taxxa fuq profitti korporattivi; (iv) id-dazju fuq l-iżvilupp tar-riżorsi finanzjarji ta’ l-Istat; u (v) taxxi supplimentari imposti bħala perċentwali tat-taxx i msemmija hawn aktar qabel jew xort’oħra; (b) illi huwa spedjenti li dawk l-arranġamenti għandu jkollhom effett; (ċ) illi l-Ftehim beda jseħħ fis-7 ta’ April, 2001.